Udover håndværkerkolonier kom der kolonier af udenlandske købmænd, på samme måde som [[Milano|milaneserne]], der samlede sig i en gyde ved Rialto. Fra [[1300-tallet]] møder man [[Toscana|toscanerne]], som frem for alt var aktive i klædehandelen, og som spillede en stor rolle indenfor bankvæsenet, ikke mindst [[Firenze|florentinerne]]. Fra Syditalien kom der [[Apulien|apuliere]], og hertil kom slaver, grækere og franskmænd, om end i beskedent antal. Fra omkring [[1250]] kom der også folk fra det tysk-romerske rige, såsom tyskere, ungarere eller bøhmere, som over en kamp blev kaldt tyskere – "Tedeschi", og som blev indkvarteret i det tyske handelshus (Fondaco dei Tedeschi). ''Visdomini del Fondaco'' overvågede beboernes aktiviteter, mæglere formidlede handelen, men overvågede den også. Til sidst bosatte en gruppe indvandrere, [[jøde]]rne, sig fortrinsvis i [[Mestre]].<ref>Se Reinhold C. Mueller, The Jewish Moneylenders of late Trecento Venice: a revisitation, i: The Mediterranean Historical Review 10 (1995) 202–17.</ref> Der arbejdede de f.eks. med pengeudlån og tilbød – til ærgrelse for de indfødte [[åger]]karle – betydeligt billigere lån. Først efter etableringen af ghettoen i Venedig i [[1516]] boede hovedparten af dem i et afgrænset kvarter.
Historie Videnskab Humaniora